Måden hvorpå danskere handler med boliger har ændret sig markant i løbet af de seneste årtier. Forløbet starter ikke længere i fysiske butikker, men derimod online, hvor det estimeres at 98% i dag begynder deres bolighandel. På trods af denne udvikling, er der ikke sket særlig meget med forretningsmodellen hos de store, traditionelle ejendomsmæglerkæder. Butikkerne åbnes og drives som sædvanligt, og det betyder i sidste ende at sælgerne skal betale 85.000 kr. + i ejendomsmæglersalær, da de også betaler for at mæglerne kan drive forretning. Hos Brikk mener vi, at det er en dårlig handel for sælgerne. Derfor har vi valgt at bygge vores forretning op omkring det princip, at en bolighandel ikke bør koste mere end de gebyrer der er nødvendige for, at en bolig kan sælges. Når vi bliver spurgt hvordan vi kan være så meget billigere end vores modparter er svaret dermed ikke, at vi er gået ned på kvalitet eller service. Vi har blot sat prisen på baggrund af det, som det egentligt koster at sælge sin bolig.